tomron87/hebrew-wikipedia-sentences-corpus huggingface dataset:
פרויקט הפיצוץ התת-קרקעי עורר עניין בקרב אנשי תוכנית הגרעין של בריטניה, אשר שלחו לקנדה משלחת שהציבה מכשירי מדידה לקליטת נתונים על ההתפוצצות המתוכננת.
הפיצוץ המתוכנן עורר עניין בקנדה כולה ותאגיד השידור הקנדי (CBC) נערך לשדרו בשידור חי בטלוויזיה לכל רחבי המדינה, באחד השידורים הארציים החיים הראשונים בקנדה.
המשטרה הרכובה המלכותית של קנדה פינתה אנשים בשטח של כחמישה קילומטרים ממקום הפיצוץ.
המהנדסים שפיקחו על המבצע והעיתונאים שהגיעו לסקרו חסו בתוך בונקר.
חומרי הנפץ הופעלו ב-5 באפריל 1958 בשעה 09:31. ההתפוצצות העיפה לאוויר 635 אלף טון של סלעים ומי ים.
אלו הועפו לגובה של 300 מטרים בטרם נחתו במימי המצר ועל שתי גדותיו.
בעקבות הפיצוץ הונמכו שתי הפסגות המסוכנות של ההר לעומק מינימלי של 13.7 מטרים ו-15.2 מטרים מתחת לפני הים.
פיצוץ פסגותיו של ריפל רוק הוכרז בהמשך כאירוע היסטורי לאומי של קנדה.
ריפידיסטים (שם מדעי: Rhipidistia) היא קבוצה של דגי גרם מהמחלקה בעלי סנפירים בשרניים, אשר החלה להתפתח מתחילת הדבון לפני 410 מיליון שנה.
היא כללה מינים רבים שהתפתחו לצורות שונות, העיקריות מביניהם הם דגי הריאות, החיים כיום בביצות באזורים הטרופיים של אפריקה, אוסטרליה ואמריקה הדרומית.
קבוצה זו היא גם הקבוצה ממנה התפתחו ראשוני בני הקבוצה בעלי ארבע רגליים, בתוכה כל החולייתנים היבשתיים, אשר היוו את ראשוני הדו-חיים.
בני קבוצה זו החלו להפוך לראשונה ליצורי יבשה ושלדם השתכלל לשם כך, בעיקר במבנה הגפיים הכבדות והחזקות יותר שלהם, התקצרות הסנפירים וכן בחלל רוחבי בעצמות האף, אשר עזר להגדיל את מחיצת האף החשובה לנשימת אוויר.
הדגים האמפיביים מקבוצה זו שגשגו ביותר במהלך הדבון וחלק מהקרבון, אשר היו לחים מאוד וכוסו בביצות שופעות ומקווי מים מתוקים רבים.
עם זאת הם נכחדו לאחר מכן עקב התייבשות גבוהה או תחרות מצד מינים מפותחים מהם.
רק הזוחלים וצאצאיהם וכן דגי הריאות והדו-חיים הקיימים הצליחו לשרוד לאחר מכן.
ריפוי העיוור מבית צידה הוא נושאו של אחד מהנסים של ישו.
הוא מופיע רק בבשורת מרקוס ח: 26-22. מיקומה המדויק של בית צידה נתון לוויכוח בקרב החוקרים, אך ככל הנראה היא מצויה בתל בית ציְדה השוכן בבקעת בית צידה בתוך שטח פארק הירדן בצפון-מזרחה של הכנרת.
בשטח התל, שהיה ידוע פשוט כ"א-תל".
התגלו שרידים של עיר עתיקה המזוהה כ"בית צידה" ההלניסטית.
על פי בשורת מרקוס, ח 22–26, כאשר הגיע ישו לעיירה בגליל, לבית צידה, הוא התבקש לרפא עיוור.
ישו אחז בידו של העיוור והוליך אותו אל מחוץ לעיר, מרח טיט שיצר מערבוב רוקו ומעפר על עיניו של העיוור והניח עליו את ידיו.
כאשר שאל אותו ישו האם הוא רואה, השיב העיוור "אֶרְאֶה אֶת־בְּנֵי הָאָדָם כִּי מִתְהַלְּכִים כְּאִילָנוֹת אֲנִי רֹאֶה", ישו חזר הניח את ידיו מחדש על עיני העיוור, והתוצאה הייתה שעיניו נפקחו לראייה ברורה ומושלמת.
הסופר הנזיר בדה ונרביליס, שנודע בזכות היותו סופר ומשכיל, אשר עבודתו המפורסמת ביותר, קשורה בתולדות הכנסייה של האומה האנגלית, טוען כי "באמצעות הנס הזה, מלמד אותנו המשיח עד כמה גדול עיוורונו הרוחני של האדם, שרק בהדרגה, ובשלבים רצופים, הוא יכול להגיע להארה של ידע אלוהי".
הברית החדשה מתארת רק נס נוסף אחד שנעשה בבית-צידה, נס הלחם והדגים שבו האכיל אלפי נפשות ממעט ככרות לחם ומעט דגים, מתועד בבלוקס ט: 16. לפי בשורת יוחנן כא: 25, נעשו על ידי ישו הרבה יותר נסים מאשר הללו שתועדו בכתב.
על פי מתי יא: 22-21, הוכיח ישו את העיר בית צידה על חוסר האמונה בה למרות כל המעשים האדירים והנסים שנעשו בקרבה.
מייסד המתודיזם ג'ון וסלי מציע כי ישו ליווה את האיש מחוץ לעיירה לפני שריפא אותו, כמצעד של מורת רוח כנגד תושבי בית צידה, בשל חוסר אמונתם העיקש".
ישו מרפא שני עיוורים הוא אחד מהנסים של ישו בבשורת מתי.
הוא מסופר מיד לאחר סיפור ריפויה של בת יאיר.
על פי המסופר בבשורה, כאשר ישו ממשיך במסעו לאחר שריפא את בתו של יאיר, הולכים אחריו שני עיוורים, שקוראים לעברו: "חָנֵּנוּ־נָא אֲדֹנֵינוּ בֶּן־דָּוִד!" כשהוא נכנס לבית, ניגשים אליו העיוורים, שואל אותם ישו, מה רצונכם שאעשה לכם?
והם עונים שעינהם תפקחנה, ישו מוסיף לשאול אותם: "האם אתם מאמינים שאני מסוגל לעשות זאת?" הם עונים, "כן אדוני".
לאחר מכן הוא נוגע בעיניהם, ואומר "יעשה לכם על פי אמונתכם"; ומאור עיניהם מושב להם.
ישו מזהיר אותם בחומרה, לבל יספרו על כך לאיש, אולם הם הולכים ומפיצים את הידיעה על הריפוי "ברחבי אותו מחוז".
הסיפור הוא כעין עיבוד לאחד מהסיפורים בבשורת מרקוס, ריפוי ברטימאי.
בפרקטיקה האופיינית למחבר בשורת מתי, מספר האנשים מוכפל ופרטים רבים מושמטים.
אותו סיפור מסופר בהמשך באותה הבשורה מתי כ: 34-29) עם פרטים זהים כמעט:
מחבר בשורת מתי מתאר את המונח "אדוננו בן דוד" כדי לציין כי הריפוי מוכיח את ישו כמשיח.
דימיטרי רוגר , ידוע בשם הבמה ריץ' דה קיד (Rich the Kid), הוא ראפר ופזמונאי אמריקאי.
ב-2018 הוציא ריץ' דה קיד את אלבום הבכורה שלו, The World Is Yours.
האלבום זכה לשבחים רבים מהמבקרים, הגיע למקום ה-2 בבילבורד 200 וזכה במעמד "אלבום פלטינה" מטעם איגוד תעשיית ההקלטות האמריקאי.
האלבום כולל בתוכו את הלהיט והסינגל המוביל, "New Freezer" בשיתוף קנדריק לאמאר, שזכה במעמד פלטינה כפולה ולרמיקס מאת הראפר ליל ויין.
ב-2019 הוציא את אלבומו השני, The World Is Yours 2 אשר מהווה המשך ישיר לאלבומו הקודם.
האלבום הגיע למקום השלישי במצעד אלבומי ה-R&B/היפ-הופ.
ב-2020 הוציא את אלבומו השלישי, Boss Man.
האלבום כולל הופעות אורח של ליל בייבי, דה-בייבי, ניקי מינאז', פוסט מאלון, קוואבו ואמנים נוספים.
פרסשנהקטגוריהעבורתוצאהמקורפרס גראמי2025שיר הראפ הטוב ביותר"Carnival"
הריפוי של העיוור מלידה הוא אחד מהנסים של ישו.
בנס זה ישו מרפא קבצן עיוור ומחזיר לו את מאור עיניו, אך מחייב אותו קודם לרחוץ (כסמל להיטהרות מחטאיו) בברכת השילוח.
הבשורה על-פי יוחנן פרק ט פסוקים 1–12 מספרים שישו ראה גבר שהיה עיוור מלידה.
תלמידיו שאלו אותו: "רבי, מי חטא, האיש הזה או הוריו, שהוא נולד עיוור?".
"לא האיש הזה וגם הוריו לא חטאו, אך כל זה נועד על מנת לגלות לעולם את גדולתו ותפארתו של אלוהים.
הייעוד שלי כל עוד זה יום (ועדיין לא לילה - כלומר החושך הרוחני השורר בעולם), עלי לעשות את השליחות שאלוהים הטיל עלי.
הלילה מגיע, כשאף אחד כבר לא יוכל לפעול.
כל עוד אני בעולם, אני האור של העולם".
לאחר שאמר זאת, הוא ירק על האדמה, יצר מעט בוץ (טיט) מהעפר והרוק ומרח אותו על עיניו של האיש.
באופן המזכיר את בריאת האדם כשאלוהים יצר אותו מעפר.
ישו מייצר טיט מעפר ובורא "אדם חדש".
"לך", הוא אמר לו, "רחוץ בברכת שילוח" (השם שילוח בא מהשורש של"ח "נשלח").
בתגובה האיש מציית והולך לשם, רוחץ בברכת השילוח וחוזר כשהוא רואה.
במבנה של סיפור הנס מוטמעת סמליות העוברת בו כחוט השני.
כשם שישו נשלח על ידי אלוהים להאיר את העולם, כן נשלח אותו קבצן עיוור (ראה יוחנן ה: 38; ח: 42; ט: 4; יג: 20) לברכת השילוח שמשמעותה "נשלח" לצורך קבלת הראייה, ובו בזמן כמו גם את התובנה, של הבאת אור לעולם האפל הזה.
שכניו של אותו קבצן עיוור ואחרים שראו אותו בעבר כקבצן עיוור, שאלו: "האם זה לא אותו אדם שהיה יושב ומקבץ נדבות?" היו שטענו שכן.
אחרים אמרו, "לא, הוא רק נראה כמוהו." שתי המסקנות נכונות.
הוא אותו אדם ובאותה מידה הוא גם ולא אותו אדם; הוא אכן אותו האיש העיוור שהיה יושב ומקבץ נדבות, ובכל זאת הוא כבר אדם אחר, אדם חדש .
אולם הוא עצמו [הקבצן העיוור, האיש שנרפא] התעקש "אני אותו האיש", או בפשטות, "אני הוא" .
"כיצד זה נפקחו עיניך אם כן?" הם שאלו.
והוא ענה, "האיש שהם מכנים "ישוע" עשה זאת, הוא מרח מעט טיט על עיניי.
הוא אמר לי ללכת לרחוץ בברכת השילוח.
אז הלכתי לשם, רחצתי ומאז אני יכול לראות."
"היכן האיש הזה?" הם שאלו אותו.
בנס זה מדגים ישו את התואר אור העולם על עצמו ככתוב ביוחנן ט: 5, באומרו:
פסקה זו מובילה אל יוחנן פרק ט פסוק 39, ששם מסביר ישו באופן מטפורי שהוא הגיע לעולם הזה, על מנת שהעיוורים יוכלו לראות.
על פי המסורת הנוצרית, הן הקתולית והן האורודוקסית המזרחית, שמו של האיש היה סליודוניוס (Celidonius), שעל פי מסורת זו היה מייסד הכנסייה הקתולית בנימס צרפת.
ישו מרפא (מטהר) מצורע הוא אחד מהנסים של ישו בברית החדשה.
נס ריפוי זה מתואר בכל שלושת הבשורות הסינופטיות: בבשורת מתי ח: 1–4, בשורת מרקוס א: 40–45 ובשורת לוקס ה: 12–16.
על פי בשורת מתי, כאשר ישו ירד מן ההר שעליו נשא את הדרשה על ההר, הלכו אחריו המונים.
איש מצורע אחד בא וכרע ברך לפניו, הוא התחנן וביקש ממנו "אֲדֹנִי אִם־תִּרְצֶה תּוּכַל לְטַהֲרֵנִי" בתגובה לבקשת המצורע, הושיט ישו את ידו ונגע בו באומרו "חָפֵץ אָנֹכִי טְהָר".
האיש המצורע נרפא מיד מצרעתו.
לאחר אותו אירוע הגיעו מצורעים רבים על מנת שישו ירפא גם אותם.
בבשורות מרקוס ולוקס לא קיים אותו רצף שבין אירועי "נס ריפוי המצורע" לבין "הדרשה על ההר".
לפי בשורות מרקוס ולוקס, הוא לא ציית לציווי של ישו שלא לדבר על כך, אלא יצא והחל לדבר בחופשיות, ולהפיץ את נס הטיהור – הריפוי שלו מן הצרעת.
כתוצאה מכך, התפרסם ישו במהירות וכבר לא יכול היה להיכנס באופן גלוי לכל יישוב או עיר, היה עליו להישאר בחוץ, במקומות שוממים.
על אף זאת, עדיין הגיעו אליו המונים מכל עבר.
בכך שהמצורע ניגש אל ישו, הוא הפר לכאורה את מצוות התורה שדורשת נידוי והתרחקות ממצורעים.
כאשר ישו נגע במצורע, אפשר היה לחשוב שגם הוא הפר לכאורה את המצווה לרחוק ולהיבדל ממצורע, אלמלא העובדה שבעצם מגעו של ישו הוא טיהר וריפא באופן נסי ומיידי את המצורע.
בבשורת מתי י: 8 מתואר כיצד שלח ישו את תלמידיו עם ההנחיה לרפא חולים, ולטהר מצורעים.
המטיף הבפטיסטי הבריטי צ'ארלס הדון ספרגון השווה בדרשה את מצבו של אדם הסובל מצרעת לזה של מישהו השרוי בחטא.
צרעת מסמלת את טומאת החטא שמביאה להפרדה של המצורע מהתחברות עם אלוהים ועם שאר בני האדם.
יש החולקים על כך שהמחלה המכונה בטרמינולוגיה הרפואית של היום "כצרעת" (בעברית) ובמינוח הבין-לאומי מחלת "האנסן" (Hansen's disease), זהה למחלת העור המתוארת בתקופת המקרא כ"צרעת" .
בעוד שבצרעת המקראית קיימת פגיעה ונגעים שונים בעור המאופיינים בספר ויקרא יג, במחלת הנסן, קיימת פגיעה במערכת העצבים שבאה לידי ביטוי בעור, יכולה גם להיות פגיעה בתחושה, ירידה ביכולת לחוש כאב וסכנת זיהום, העור מאבד את צבעו המקורי והופך לסמיך, מבריק וקשקשי.
מתפתחים פצעים וכיבים, בעיקר סביב העיניים והאוזניים, והעור מתחיל להצטבר עם חריצים עמוקים בין הנפיחויות כך שפני האדם הסובל נראים דומים לאלה של אריה.
מכיוון שהמחלה תוקפת גם את הגרון, הקול נהיה צרוד ורוכש איכות צורמנית.
בפרשת "מצורע", ויקרא פרק יד מתואר כיצד יש להתמודד ולטפל באדם החשוד כנגוע בצרעת, וכיצד יש לטהרו.
האבחון, הטיפול, ההסגר והטיהור של המצורעים היה אחד מתפקידיו של הכוהן.
אחד מן הכוהנים חייב לבדוק את הנגע, ולאחר תקופה של הסגר, פיקוח ובדיקת הנגעים מחדש, כאשר אין שיפור במצב הנגע, או כאשר יש החמרה שלו, מכריז הכוהן על האדם הנגוע כעל כ"מצורע וטמא".
ההבחנה הזאת חשובה ביותר מכיוון שהצרעת המקראית היא בעצם סמן למצב רוחני של האדם הלוקה בה.
לפי התורה מצב שבו אדם כתוצאה וממעשים וחטאים שלו נענש משמיים.
למשל על הוצאת דיבה רעה על אדם.
נגע צרעת באדם נחשבה למעין עונש או גמול מאלוהים, על חטא או שקיעה בטומאה משמעותית.
כאשר הוכרז על אדם כטמא בגלל נגע צרעת, פירוש הדבר היה שהיה על המצורע לקרוע את בגדיו ולהניח כיסוי על שפתו העליונה ולקרוא לפניו "טמא, טמא".
מאחר שהעדה כולה הייתה מודעת לאפשרות ההדבקה במחלה, המצורעים היו חייבים לצאת מן המחנה, היישוב או העיר בה התגוררו ולחיות בנפרד, מחוץ לתחום המגורים.
הם נודו מן מהקהילה ונותרו ללא קורת גג, וללא התמיכה של המשפחה, הקהילה או החברים.
משה כאשר כשמלאך ה' דיבר אליו מהסנה וקיבל צרעת זמנית בידו ונירפא מיד.
צרעת זו הייתה אמורה לשמש אות לבני ישראל ולפרעה ופמלייתו שהוא שליח אלוהים (שמות ד: 6).
מרים כאשר הוציאה דיבה רעה (יחד עם אחיה אהרון) נגד נישואי משה לאישה כושית (במדבר יב: 10).
עוזיהו המלך שלא הסתפק בהיותו מלך יהודה ורצה גם לתפקד גם ככוהן (מלכים ב' טו: 5, דברי הימים ב' כו: 20)
נעמן שר צבא מלך ארם שבא להירפא בישראל אצל אלישע הנביא (מלכים ב' ה: 1)
גחזי, משרתו של אלישע שנדבקה בו צרעתו של נעמן (מלכים ב' ה: 27)
ארבעת המצורעים בתקופת הנביא אלישע ומלך ישראל יורם בימי המצור והרעב (מלכים ב' ז: 3)
טיהור/ריפוי של עשרה מצורעים על ידי ישו, הוא אחד מהנסים של ישו המדווחים בבשורות (בשורת לוקס י"ז: 11–19).
על פי המסופר בבשורת לוקס, נתקל ישו, באחד מן הכפרים, בדרכו לירושלים, בעשרה מצורעים.
כנדרש ממצבם כמצורעים, הם נעמדו מרחוק וקראו לו בקול רם "יֵשׁוּעַ מוֹרֶה חָנֵּנוּ", בכוונה שירפא ויטהר אותם מצרעתם.
ישו אמר להם להראות לכוהנים כפי שמצווה התורה (ויקרא יג: 9–17).
עוד בהיותם בדרך למלא אחר דבריו של ישו להראות לכוהנים, כולם נרפאו.
אחד מהם, שהיה שומרוני ולא יהודי, כאשר ראה שכולם נרפאו, חזר מיד, נפל לרגלי ישו, הילל ושיבח את אלוהים בקול גדול והודה לו.
כל השאר לא חזרו להודות לישו, ועל כך הביע ישו תמיהה, הכיצד זה שנכרי חשב לתת כבוד לאלוהים ולא שאר הנרפאים שהיו בני עמו.
ישו משחרר אותו באומר למצורע השומרוני שנרפא: "לך אמונתך הושיעה לך".
לטענת ברארד מרטלר והרברט לוקייר, נס זה, כמו נסים אחרים שעשה ישו, מדגיש את חשיבותה של האמונה, שכן ישו מעולם לא ייחס לעצמו את הנס ואמר: "בגבורה שלי נושעת" אלא אמר: "קום ולך אמונתך הושיעה לך".
ישו תמיד ייחס את הריפוי לאמונתם של הנרפאים או הללו שהנס נעשה להם בגבורת הקדוש ברוך הוא ובכך שישו פועל בשליחותו.
ישו התגורר בחלק מחייו בכפר נחום (עיר הולדתו הייתה בית לחם ואילו עיר מגוריו בילדותו ובגרותו הייתה נצרת) ולימד שם.
באחת מהפעמים שבה לימד, התאספו המון רב, עד כי לא נותר מקום בתוך הבית שבו לימד, גם בחצר הבית לא נותר מקום.
מספר גברים הגיעו כשהם נושאים גבר משותק על מנת שישו ירפא אותו.
אך הם לא הצליחו להיכנס פנימה, לכן הם טיפסו על גג ופתחו פתח בין הרעפים שבגג, מעל ישו, ואז הורידו את המשותק בחבלים עם משכבו למטה.
כשראה ישו את אמונתם הגדולה, הוא אמר למשותק: "בני, נסלחו לך חטאיך."
בשורת מרקוס קובעת כי אירוע זה התרחש בכפר נחום.
בבשורה של מתי, זה התרחש ב"בעיר שלו" שאליה הגיע לאחר שחצה באניה את הכנרת, בעוד שבבשורת לוקס אין פירוט היכן התרחש הנס, אך צוין שהייתה בו גבורה לרפא ובאו אליו המונים.
חלק מהסופרים שנכחו במקום בזמן נס הריפוי של המשותק מכפר נחום, פירשו בלבם את העובדה שישו אמר למשותק לפני שהוא נרפא "נסלחו לך חטאיך" כחילול הקודש, שכן, ככל שידעו עד לאותו רגע, אלוהים בלבד יכול לסלוח על חטאים.
מרקוס מציין כי ישו "ידע ברוחו שזה מה שהם חושבים בלבם" (מרקוס ב: 8).
ישו אמר להם: "מדוע אתם חושבים את הדברים האלה?
מה קל יותר: לומר למשותק "חטאיך נסלחו", או לומר לו "קום, קח את משכבך ולך"?
אך כדי שתווכחו שלבן האדם, (כלומר לו עצמו), יש את סמכות עלי אדמות לסלוח על חטאים ...
קום, קח את משכבך ולך הביתה".
אותו משותק נרפא מיד, הוא קם על רגליו נשא את משכבו והלך הביתה תוך שהוא מהלל ומשבח את אלוהים.
כל הנוכחים התמלאו פליאה גדולה בהבינם שלישו יש את הסמכות מאלוהים גם לרפא באופן נסי משותקים וגם לסלוח לחטאים.
ריפוי המשותק מבית חסדא הוא אחד מנסי הריפוי של ישו הנזכרים בברית החדשה.
מעשה ריפוי המשותק מסופר הבשורה על-פי יוחנן בלבד, ואינו מופיע בבשורות האחרות.
מסופר שהוא התרחש בסמוך ל"שער הצאן" בירושלים הידוע כיום בשם שער האריות, בסמוך למזרקה או לבריכה המכונה "בריכות בית חסדא" בברית החדשה בגרסה העברית.
הברכות, שנחפרו באפיקו של נחל בית זיתא, נמצאות מצפון להר הבית הנכלל כיום ברובע המוסלמי.
המקום שימש בתקופת בית המקדש השני כמאגר מים וכברכות מרפא.
הבשורה על-פי יוחנן מתארת כיצד ישו, שביקר בירושלים לרגל החג (קרוב לוודאי כי מדובר בחג הפסח), נתקל באחד הנכים השוכב על השער, שהיה משותק במשך שלושים ושמונה שנים.
ישו שואל את האיש אם הוא רוצה להבריא.
האיש מסביר כי הוא אינו מסוגל להיכנס למים, מכיוון שאין מי שיעזור לו לרדת לברכה ואחרים יורדים לפניו.
ישו מצווה עליו לקום, לשאת את משכבו וללכת; האיש נרפא מידית וקם, נושא את משכבו והולך.
הסיפור בבשורה על פי יוחנן ממשיך לומר כי המעשה התרחש בשבת, והיהודים אמרו למשותק שנרפא שאסור לשאת את משכבו בשבת.
הנכה שנרפא מספר להם שהאיש שריפא אותו הנחה אותו לעשות כן.
הם שואלים אותו מי היה אותו מרפא, אך הוא לא היה מסוגל לגלות להם, שכן ישו נעלם אל תוך ההמון.
מאוחר יותר, מוצא ישו את האיש במקדש, ומתרה בו שלא ישוב לחטוא, על מנת שלא יקרה לו דבר מה גרוע יותר.
האיש מתרחק ומספר לאנשים ששאלו אותו קודם לכן "מי זה שריפא אותך?", שישו הוא זה שריפא אותו.
על פי בשורת יוחנן החלו אנשי דת מיהודה לרדוף את ישו ומבקשים להורגו מכיוון שריפא בשבת.
ישו עונה להם באומרו כי "אבי פועל פעולתו עד אתה, וגם אני פועל".
באומרו זאת התכוון ישו שהוא אינו פועל על דעת עצמו, אלא שהוא פועל בדיוק כפי שאלוהים מנחה אותו.
קביעה זו הופכת את רודפיו ליותר נחושים להרוג אותו, מכיוון שלא זו בלבד שהוא הפר לכאורה את השבת, אלא שהוא מכנה את עצמו לבן אלוהים בכך שהוא מכנה את אלוהים כאביו.
מספר כתבי יד של הבשורה כוללים קטע שנחשב על ידי מבקרים רבים לתוספת שהושתלה ונוספה לטקסט המקורי.
בחלק מן הגרסאות של בשורת יוחנן כתוב כהסבר: שחולים רבים היו ממתינים לתנועה של המים, כיוון שמלאך אלוהים היה יורד לעיתים קרובות וגורם להתגעשות המים, כל מי שירד ראשון למים לאחר שהתגעשו היה נרפא מכל מחלה שחלה בה..
אף על פי שהמהדורה העיקרית של "וולגטה הלטינית" אינה כוללת את "התגעשות המים" או את הופעת "המלאך", היו קטעים אלה נוכחים בכמה מכתבי היד הלטיניים, וברבים מאלו ששימשו לנוסח המקובל של הברית החדשה ביוונית, שעליהן מבוססים התרגומים באנגלית ובשפות אחרות לרבות התרגום לעברית של דליטש של הברית החדשה.
מלומדים ליברליים מודרניים רואים קטעים כמאוחרים וכנוספים ולא נחשבים כאמינים.
לדעתם ככל הנראה לא היו חלק מהטקסט המקורי.
תרגומים מודרניים רבים אינם כוללים קטעים אלה, אך הם שומרים על מערכת המספור של הפסוקים כך שהם מדלגים מפסוק 3 ישר לפסוק 5. הכללת פסוק 3 כחלק מ"התוספת המושתלת" אכן יוצרת קושי לאלה המטילים ספק באותנטיות של הקטע המוסף מכיוון שהתגעשות המים (הרעשת המים) גם כן מוזכרת בו.
במעשי השליחים, מתועד נס ריפוי דומה, שבו השליחים שמעון פטרוס ויוחנן בן זבדי מבקרים במקדש ומרפאים בשם ישו, נכה (משותק) שנכח שם.
הדמיון הוא בכך, שבשני המקרים ניתן המיקום ספציפי בירושלים, ובשני המקרים מודגשת העובדה כי הנרפא התרחק מהמקום על רגליו.
ריפוי חמותו של שמעון כיפא (פטרוס) הוא אחד מהנסים של ישו המתואר בכל הבשורות הסינופטיות: במתי ח: 15-14, מרקוס א: 31-29 ולוקס ד: 39-38.
בבשורותיהם של מרקוס ולוקס, הנס מתרחש לאחר שישו הטיף בבית הכנסת בכפר נחום.
ישו הולך לביתו של שמעון כיפא (פטרוס), שם הוא רואה את חמותו (אמה של אשתו) של שמעון כיפא חולה ושוכבת במיטה, קודחת מחום.
ישו נוגע בידה והחום מרפה ממנה מיד ובתגובה היא קמה ומתחילה לשרת אותו.
בבשורה על פי מתי, הנס מתועד כנס השלישי בסדרת נסי הריפוי של ישו שתועדו במתי פרק ח בעקבות הדרשה על ההר שנשא ישו.
הגרסה של הבשורה על פי מתי
הגרסה של הבשורה על פי מרקוס
הגרסה של הבשורה על פי לוקס
חמותו של שמעון כיפא (פטרוס) במחלת חום (קדחת) כלשהי.
בתלמוד הקדחת נחשבת כמו אש.
המקור היווני מרמז על כך שהיא הייתה חולה באופן אנוש (קדחת רעה בעברית).
הנוכחים במקום מדברים בפני ישו על מחלתה, ומפגיעים בעדה.
ישו ניגש אליה, אוחז בידה ועוזר לה לקום.
הוא גוער בקדחת וזו מרפה ממנה והיא קמה לשרת אותם.
סילס הנדרסון מציין שבבשורה על פי מרקוס, המילה במקור היווני שתורגמה כ"עזר לה לקום" זהה למילה שבהמשך מרקוס טז: 6 משמשת על ידי המלאך ליד קברו של ישו כשהוא אומר לנשים כי "הוּא (ישו) קָם".
הנדרסון מסיק מכך שמרקוס יוצר קשר לתחיית המתים, ומציע בכך שהאישה שחלתה אנושות הוחזרה ל"חיים חדשים" בכך שהחלה לשרת אחרים.
במרבית הגרסאות של מתי ח: 15, היא החלה לשרת "אותו" (כלומר ישו) אך ב-Textus Receptus היא "החלה לשרתם".
בבשורות מרקוס ולוקס שתיהם מתייחסות ל"לשרתם"; לכן טוען יוהאן בנגל כי בבשורתו של מתי, מצוי הנוסח היותר מדויק ושיש לקרוא "לשרתם" בעוד שהשימוש "לשרת אותו" בבשורות האחרות שגוי.
בעקבות אירוע זה, הבשורות מדווחות כי בערבו של אותו יום, עם שקיעת החמה, "הביאו לישו מהסביבה, את כל החולים שסבלו ממחלות שונותם או שהיו אחוזי שדים, ישו הניח את ידיו על כל אחד מהם, ריפא אותם וגרש מהם שדים" (מתי ח: 18-16).
הפרשן המקראי מתיו הנרי השתמש באירוע כדי לטעון (כנגד אנשי דת שטוענים כנגד נישואים) כי "ישו ...
הוכיח בכך שריפא את חמותו של שמעון כיפא, שהוא מאשר את המצב של "הנישואים".
רובינס, "ישוע המורה: פרשנות סוציו-רטורית למארק" 2009,
ריסטו סנטלה, המשיח בברית החדשה – לאור ספרי חז"ל, 1984, דפוס ינץ בע"מ
לבר טוב, בן האדם – חיי ישוע המשיח ופעליו, 1968, הוצאת דולפין
ריפוי החירש אילם מדקאפוליס הוא אחד הנסים של ישו, שמופיע בבשורת מרקוס בלבד (מרקוס ז: 37-31) .
קיימות הקבלות רבות בין אירועי נס זה לאירועי נס ריפוי העיוור מלידה.
ספור הנס לפי בשורת מרקוס
על פי בשורת מרקוס, כאשר ישו נכנס לאזור "עשר הערים" (דקאפוליס), לאחר שעבר בצידון וירד לים הכנרת, מספר אנשים הביאו אליו גבר שהיה חירש אילם, הם התחננו בפני ישו שיניח את ידיו עליו וירפא אותו.
ישו הפריד אותו מן ההמון שמסביבו, הניח את אצבעותיו על אוזניו של החירש אילם, ירק ונגע בלשונו של האיש, הביט השמימה תוך השמעת אנחה וציווה עליו: "היפתח".
מיד נרפא החירש אילם והוא תחיל לשמוע ולדבר ברור.
כמו בנסים רבים אחרים, ציווה ישו על הנוכחים שלא יפיצו את השמועה, על נס הריפוי, אך ככל שהוא ציווה זאת עליהם כן הרבו להשמיע את הדבר.
תיאור הנס הזה בא מיד לאחר תיאור נס ריפוי בתה של האישה הכנענית שהתחננה לישו שירפא את בתה שרוח טומאה (שד) נכנסה לתוכה (דיבוק).
אישה זו דברה עם ישו תוך הבעת העמדה ששליחותו של ישו היא לא רק כלפי העם היהודי, אלא שהיא חובקת עולם וכוללת גם את הגויים (מרקוס ז: 30-24).
על אף שהבשורה לא מציינת האם החרש אילם הזה היה יהודי או לא יהודי, הוא ללא ספק התגורר באזור עשר הערים - הדקאפוליס שהיה מאוכלס בגויים בעיקר.
מקובל לחשוב שבכך שישו רפא באופן נסי חולים מסוגים שונים לרבות חרשים, אילמים, פסחים ועיוורים, הוא ממלא נבואות אודותיו מן התנ"ך, כמו הנבואה מישעיהו לה: 6-5: "5 אָז תִּפָּקַחְנָה, עֵינֵי עִוְרִים; וְאָזְנֵי חֵרְשִׁים, תִּפָּתַחְנָה.
סף עמנואל לנדסמן, קורות חיי ישוע המשיח, דפוס ינץ בע"מ
ריפוי משרתו של שר המאה, על פי המסופר בברית החדשה, הוא אחד מהנסים של ישו שבוצע על ידי ישו מנצרת ומופיע בבשורות מתי ולוקס (שניהם חלק מהבשורות הסינופטיות).
תיאור נס זה אינו מופיע בבשורות מרקוס או יוחנן.
על פי הברית החדשה, ישו מגיע לכפר נחום, ושר מאה (סנטוריון), מפקד צבאי רומי, שנמצא שם מבקש את עזרתו של ישו מכיוון שעבדו חולה, הוא כמו משותק, וסובל מאוד בכל אברי גופו.
קהל יהודי שנאסף סביבו תומך בבקשה של שר הצבא הרומי מכיוון שהוא טוב ליהודים ועוזר להם.
ישו מציע ללכת לביתו של שר המאה ולרפא את עבדו.
ישו מתרשם מאוד מהאמונה הכנה והגדולה שמפגין שר המאה (על אף היותו רומאי ולא יהודי), ואומר לנוכחים סביבו "אֹמֵר אֲנִי לָכֶם גַּם־בְּיִשְׂרָאֵל לֹא־מָצָאתִי אֱמוּנָה גְּדוֹלָה כָזֹאת" והוא עונה בחיוב לבקשת שר המאה, "לך ויהיה לך וכאמונתך כן יהי לך", מה שגורם לכך שהעבד נרפא מיד.
סיפור ריפוי של עבד שר המאה - הסנטוריון, מופיע הן בבשורת מתי והן בבשורת לוקס.
להלן ציטוטים מן הברית החדשה באותם קטעים.
סיפור ריפויו של עבד שר המאה אינו מוזכר בבשורת מרקוס, המוקדמת מבין ארבע הבשורות (על פי השערותיהם של אחדים מפרשני הברית החדשה).
זה יהיה גם סיפור הנס היחיד שמקורו ב "Q".
אפשרות אחת היא שרק הדיאלוג תועד במקור- "Q", ושגם בשורות מתי ולוקס הוסיפו את פרטי הרקע מהיסטוריה שסופרה בעל פה.
בשורת יוחנן אכן מתעדת את סיפורו של ישו שריפא את בנו של פקיד מלכותי בכפר נחום ממרחק בבשורת יוחנן ד:54-46. פרשנים חדשנים אחדים מתייחסים אל שני הסיפורים כאל אותו אירוע.
עם זאת, בפרשנותו של ר.
פרנס על בשורת מתי הוא מציג טיעונים לשוניים כנגד ההשוואה של בן לעבד ולפי פרשנותו שתי העדויות צריכות להיחשב כנסים נפרדים.
טני, בפרשנותו על בשורת יוחנן ואורוויל דניאל, ב"הרמונית הבשורה" שלו רואים בהם שני אירועים נפרדים ושונים.
המילים של שר המאה (Centurion) משמשות בתפילה הגישה הצנועה הכלולים בליטורגיקה האנגליקנית, המתודיסטית, הפרסביטריאנית, ונוצרית אחרת כחלק מליטורגיקה של סעודת האדון .
המילים משמשות גם כחלק מטקס הקודש בפולחן הרומי של הכנסייה הקתולית.
רשימת נסים והתייחסויות מקראיות של ישוע
ריפראפ (אנגלית אמריקאית : Riprap) הוא ציפוי בתעלות ניקוז או במוצאים ובמובאות של מעבירי מים, שעשוי מאבני לקט המקובעות בטיט או בבטון.
הוא מנוצל גם להגנת קו חוף.
מקור השם באנגלית האמריקאית, שם הכוונה לקלאסטים או לצרורות המשמשים להגנה על חופים, ומבנים ימיים או תת-ימיים.
בישראל יש למונח פירוש שונה במקצת.
בדרך כלל מדובר באבנים שטוחות, או שטוחות למחצה הנאספות בשדות או באזורי חציבה, המקובעות בתחתית או בדפנות תעלות ניקוז ומונעות את סחף העפר.
ישנן עדויות לבניית ריפראפים כבר בתקופת השלטון העוצמני.
אלפי ריפראפים מצויים במדינת ישראל והם מהווים מרכיב חשוב בנוף הכפרי.
במפרט הביצוע שפורסם על ידי חברת נתיבי ישראל, קיימות הנחיות לביצוע ריפראפים.
ריפקה לודייזן (בהולנדית: Rifka Lodeizen; נולדה ב-16 באוקטובר 1972) היא שחקנית קולנוע וטלוויזיה הולנדית.
ריפקה לודייזן נולדה באמסטרדם למשפחת צייר הולנדי פרנק לודייזן.
מצד סבתה יש לה שורשים יהודים.
היא למדה משחק בבית הספר De Trap באמסטרדם בשנים 1996–2000.
לודייזן שיחקה לראשונה בסרט The Province בשנת 1991.
בשנת 2009 היא זכתה בפרס עגל הזהב כשחקנית הטובה ביותר עבור משחקה בסרט Can Go Through Skin.
באותה שנה הסרט זכה בפרס בפסטיבל לקולנוע בהולנד ובפרסים נוספים.
על משחקה בסרט זה היא קיבלה פרס השחקנית הטובה ביותר בפסטיבל הקולנוע בהונגריה.
בשנת 2012 היא זכתה באותו "פרס עגל הזהב" על משחקה בסדרת טלוויזיה Overspel.
הקרנה סדרה זו נמשכה שלוש עונות ולודייזן שיחקה בכל הפרקים.
בשנת 2019 היא קיבלה את הפרס בפעם השלישית, הפעם עבור משחקה בסדרה Judas בה היא שיחקה בתפקיד סופרת ועורכת דין הולנדית אסטריד הולידרי.
בנוסף לכך היא הייתה מועמדת לקבלת פרס זה בשנים 2016 עבור משחקה בסרט Tonio ו-2017 עובר משחקה ב-Disappearance.
בשנת 2016 היא כתבה תסריט לסרט קצר REMEMBER TO CHECK OUT שהיה מועמד לקבלת פרס בפסטיבל לקולנוע.
בשנת 2017 לודייזן הייתה שותפה של פאולה ואן דר אסט לכתיבת תסריט לסדרה Kleine IJstijd.
בשנת 2020 הוקרנה סדרה "ארס" בהשתתפותה.
בשנת 2022 שיחקה בפרק של סדרת האנתולוגיה "אהבה מודרנית נוסח אמסטרדם" באמזון פריים וידאו; המבוססת על הסדרה האמריקאית "אהבה מודרנית".
ריפקה לודייזן נשואה ויש לה 2 בנות.
ריפלי היא מיני-סדרת מתח פסיכולוגית אמריקאית המבוססת על רומן הפשע של פטרישיה הייסמית' משנת 1955, "הכישרון של מר ריפלי", בה מככבים אנדרו סקוט, ג'וני פלין ודקוטה פנינג בתפקידים הראשיים.
המיני-סדרה בת שמונה פרקים והיא נוצרה, נכתבה ובוימה על ידי סטיבן זאיליאן.
זהו העיבוד הטלוויזיוני הראשון לרומן של הייסמית', לאחר שהופקו לו בעבר העיבודים הקולנועיים "לעין השמש" משנת 1960 ו"הכישרון של מר ריפלי" משנת 1999.
המיני-סדרה עלתה לשירות הזרמת המדיה "נטפליקס" ב-4 באפריל 2024.
אנדרו סקוט – טום ריפלי
דקוטה פנינג – מארג' שרווד
ג'וני פלין – דיקי גרינליף
אליוט סאמנר – פרדי מיילס
מרגריטה ביי – סיונורה באפי, בעלת הבית של ריפלי.
קנת' לונרגן – הרברט גרינליף
אן קיוזאק – אמילי גרינליף
בוקאם ודביין – אלווין מקרון
לואי הופמן – מקס יודר
פישר סטיבנס – אדוארד טי.
ג'ון מלקוביץ' – ריבס מינו
ב-25 בספטמבר 2019, הוכרז על ליהוקו של אנדרו סקוט לגילום דמותו של טום ריפלי בעיבוד טלוויזיוני שיעובד על בסיס רומני הריפליאדיה של פטרישיה הייסמית'.
את העיבד הטלוויזיוני, שהתעתד לכלול שמונה פרקים, הזמינה רשת "שואוטיים" מסטיבן זאיליאן, שהופקד על כתיבת ובימוי המיני-סדרה.
זאיליאן הסביר כי עיבוד הרומנים כמיני-סדרה ולא כסרט עלילתי זאיליאן אף שימש כמפיק בפועל לצד גארט באש, גיימון קסדי, בן פורקנר, שרון לוי ופיליפ קיל.
על אף שפותחה במקור כמיני-סדרה, נמסר כי על פי החלטת הרשת המשדרת תהיה אפשרות להפקת עונות נוספות.
בספטמבר 2019, נמסר על ליהוקו של סקוט לגילום דמותו של טום ריפלי, בינואר 2020, על ליהוקו של ג'וני פלין לגילום דמותו של דיקי גרינליף, ובמרץ 2021, על ליהוקה של דקוטה פנינג לגילום דמותה של מארג' שרווד.
בדצמבר 2021, נמסר על ליהוקו של אליוט סאמנר לצוות השחקנים בתפקיד משני.
ג'ון מלקוביץ', שגילם את דמותו של ריפלי בסרט "המשחק של ריפלי" משנת 2002, לוהק לגילום דמותו של ריבס מינו, דמות משנית המופיעה ברומנים המאוחרים של הייסמית'.
על גילום הדמות, הצהיר סקוט: בנוסף, תיאר סקוט את תהליך הבנת דמותו של ריפלי כ"מפרכת", והסביר:
במקור התעתדו צילומי המיני-סדרה להתחיל באיטליה בספטמבר 2020, אך מאוחר יותר נדחו לשנת 2021. על הצילומים הופקד הצלם רוברט אלסוויט, שצילם את כל שמונת הפרקים במצלמות דיגיטליות של Arri Alexa LF.
בפברואר 2023, נמסר כי המיני-סדרה נמצאת בשלבי הפוסט-פרודקשן הראשוניים שלה.
צילומי המיני-סדרה התקיימו בעדשת מצלמת שחור-לבן.
על בחירה זו הסביר זאיליאן:
במקור, נמסר כי המיני-סדרה תעלה לשידור ברשת "שואוטיים", אך בפברואר 2023, דיווחה "Deadline Hollywood כי זכויות הפצת ושידור המיני-סדרה נרכשו על ידי שירות הזרמת המדיה "נטפליקס".
המיני-סדרה עלתה לשירות ב-4 באפריל 2024.
באתר הביקורות "Rotten Tomatoes" זכתה המיני-סדרה לציון 87% על סמך 83 ביקורות.
באתר הביקורות המשוקללות "Metacritic", זכתה המיני-סדרה לציון ממוצע משוקלל של 75/100 על סמך 39 ביקורות, דבר המצביע על "ביקורות חיוביות לרוב".
רוג'רסעריכת הסאונד הטובה ביותר במיני סדרה או סדרת אנתולוגיה, סרט או ספיישללארי זיפ, מייקל פוזר, מייקל מקמנומי, לידיה טמפלניצה, דייוויד פורשי, ביל ר.
ריפעת עזאיזה הוא ראש המועצה המקומית דבורייה.
ריפעת עזאיזה נולד כבן יחיד לפדיל ופאוזיה וגדל בדבורייה.
למד בבית ספר יסודי ובתיכון דבוריה וסיים את לימודיו התיכוניים בשנת 1981.
לאחר התיכון עבד כשנתיים במסעדות בתל אביב.
בשנת 1984 החל ללמוד בטכניון לתואר ראשון בביולוגיה אותו סיים בשנת 1987.
לאחר מכן עבד במעבדת כימיה דחופה בבית חולים איכילוב (1987–2013).
במקביל עבד במעבדת כימיה דחופה בבית החולים הדסה הר הצופים משנת 1989 עד לשנת 1994.
בשנים 1989—1992 השלים לתואר שני בביוכימיה באוניברסיטה העברית בירושלים.
בשנת 1994, עם סיום עבודתו בבית חולים הדסה הר הצופים, עבר לצפון ישראל ועבד בשירותי מעבדה של מכבי שירותי בריאות בנצרת במשך שנתיים.
בשנים 1998—2003 שימש חבר מועצה וממלא מקום ראש מועצה דבורייה.
בהמשך מונה למנהל מעבדות מכבי במחוז הצפון ושימש בתפקיד עד לבחירתו כראש מועצה במרץ 2024.
בבחירות לרשויות המקומיות ב-2013 התמודד לראשות המועצה מול באסם דאוד, נור אלדין יוסף, ג'אודת מסאלחה, גאזי עזאיזה וזוהיר יוספיה.
בסיבוב הראשון של הבחירות זכה עזאיזה ל-24.64% מהקולות ועלה לסיבוב השני מול זוהיר יוספיה שזכה ל-22.00% מהקולות.
בסיבוב זה הפסיד עם 49.57% מהקולות לעומת 50.43 ליוספיה.
בבחירות לרשויות המקומיות ב-2018 התמודד לראשות המועצה מול באסם דאוד, ג'אודת מסאלחה, מאג'ד מסאלחה וזוהיר יוספיה.
והפסיד לזוהיר יוספיה עם 38.33% מהקולות לעומת 43.56% ליוספיה.
בבחירות לרשויות המקומיות ב-2024 התמודד לראשות המועצה מול השאם יוסף, נור אלדין יוסף, וזוהיר יוספיה.
וגבר על יוספיה עם 60.80% מהקולות לעומת 25.85% ליוספיה.
נשוי לשירין, עובדת במעבדה גנטית במרכז רפואי העמק ואב לארבעה.
ריפליי (Replay) היא חברת עיצוב אופנה איטלקית שהוקמה בשנת 1978. היא ידועה ביותר בבגדיה המותאמים לפלח השוק הצעיר, במיוחד ג'ינסים, אך היא מוכרת כיום מוצרים רבים נוספים כמו הלבשה תחתונה, מוצרי הבישום וביגוד נוספים .
כיום, מוצרי החברה נמכרים ביותר מ-50 מדינות בכל רחבי העולם.
הרשת "Replay" כוללת 105 חנויות עצמאיות, וברשת הפצה סיטונאית עם מעל לכ-4,000 נקודות מכירה רב-מותגיות ברחבי העולם.
לאורך השנים צברה שם עולמי וב-2019 אף חתמה על חוזה עם נבחרת הכדורגל הצרפתית פריז סן-ז'רמן על ייצור קו בגדים חדש בשיתופה, חוזה שנחתם מחדש בין שני הצדדים ב־2021 למשך 4 שנים.
בישראל, קיימים כ-23 סניפי רשת של החברה כאשר האחרון הוכרז באוגוסט 2024 בקניון עופר ברחובות.
כמו כן, מוצרי החברה נמכרים גם ברשת החנויות אינטר ג'ינס.
בפנטזיה, מדע בדיוני ובייחוד בסוגת גיבורי-העל ריפוי עצמי או ריפוי עצמי מוגבר הוא כוח-על ויכולת מיוחדת שמאפשרת לדמות להחלים במהירות על-טבעית מפצעים, נזקים גופניים שונים ומחלות.
ברמות הגבוהות ביותר כוח-על זה הופך את הדמות לכמעט בלתי ניתנת להריגה כאשר היא יכולה לגדל מחדש ולהצמיח תוך שניות איברים שנקטעו ולגדל מחדש עצמות, בשר, רקמות ועור.
אפקטים נוספים של כוח-על זה הם חסינות לרעלים ומחלות, הזדקנות מואטת ואריכות ימים.
דמויות רבות של גיבורי-על ונבלי-על הם בעלי יכולת ריפוי עצמי מוגבר במידה זו או אחרת.
בקומיקס המערבי, הדמויות הידועות ביותר עם כוח-על זה שייכות למארוול קומיקס וכוללות את גיבור-העל המוטאנט וולברין מהאקס-מן ואת האנטי-גיבור דדפול.
וולברין (ג'יימס האולט "לוגאן") – מוטאנט וחבר באקס-מן שהוא גיבור-על ואנטי-גיבור.
בזכות יכולת הריפוי העצמי שלו הוא שרד ניתוח בו השלד שלו צופה באדמנטיום - מתכת בלתי ניתנת לשבירה.
שלד האדמנטיום מחליש את יכולת הריפוי העצמי שלו אך מחזק אותו פיזית והופך את גופו לבלתי שביר.
מידת העוצמה של יכולת זו השתנתה בין כותבים שונים, חוברות קומיקס שונות ומדיות שונות (קומיקס, קולנוע, טלוויזיה וכו').
בסרט הוולברין הוא הצליח לשרוד פיצוץ גרעיני בזכות יכולת הריפוי שלו, אך היא נחלשת עם הגיל, כפי שתואר בסרט לוגאן.
ללורה קיני, שהיא שיבוט של וולברין, יש יכולות ריפוי עצמי דומות.
בנוסף, גם לה יש שלד מצופה באדמנטיום וטפרים נשלפים.
לסייברטות', אויבו המושבע של וולברין, יש גם יכולת ריפוי עצמי מואצת וגם שלד אדמנטיום.
דדפול (וייד וילסון) – אנטי-גיבור בעל יכולת ריפוי עצמי חזקה במיוחד, כולל יכולת רגנרציה מהירה המאפשרת לו לגדל כמעט את כל גופו מחדש והופכת אותו לכמעט בלתי ניתן להריגה.
הענק הירוק (ברוס באנר) – בנוסף לכוח הפיזי הכמעט בלתי-מוגבל שלו הוא עמיד מאוד לנזקים פיזיים ויכול להחלים במהירות מפצעים קלים וקשים.
הריפוי העצמי שלו כולל גידולן של רקמות המקנות לו יכולת נשימה מתחת למים, לשרוד בחלל לפרקי זמן ממושכים והחלמה מפצעים בתוך שניות.
מיסטר סיניסטר (נתן אסקס) – בין כוחותיו ריפוי עצמי רגנרטיבי המאפשר חידוש מהיר של איברים, רקמות וחלקי גוף שנפגעו ברמה ההופכת אותו לכמעט בלתי ניתן להריגה.
בדמויות הבאות הריפוי העצמי הוא כוח-על משני:
ספיידרמן (פיטר פארקר) – גיבור-על שבן יכולותיו נכללות ריפוי עצמי מוגבר והחלמה מהירה מפציעות, אם כי לא ברמה של וולברין ודדפול.
ספיידרמן יכול להתרפא משלל פציעות כגון כוויות, חבטות, שברים וכו' בזמן קצר בהרבה ממה שיידרש לאדם רגיל.
סברה (רות בת-שרף) – סברה היא גיבורת-על ישראלית וסוכנת מוסד ובין כוחותיה נכללים ריפוי עצמי מוגבר.
מגנטו (אריק לנשר) – מגנטו החל כנבל-על ובהמשך הפך לאנטי-גיבור.
השדה המגנטי של כדור הארץ מחזק אותו ומעניק לו יכולת ריפוי מוגברת (אך לא ברמה של וולברין).
גמביט (רמי לבו) – בזכות שליטתו באנרגיה קינטית, גופו מחלים מפציעות, מחלות ונזקים מהר יותר מאדם רגיל.
עם זאת, כוח-על זה אינו "רשמי" ואינו בעוצמה של וולברין או אפילו של ספיידרמן.
סופרמן (קלארק קנט) – גיבור-העל הידוע ביותר, בנוסף להיותו כמעט בלתי פגיע, הוא מחלים מהר מאוד מפציעות.
הפלאש (בארי אלן, בארט אלן, ג'יי גאריק, וולי וסט) – קבוצה של גיבורי-על בעלי כוח של מהירות-על שמעניקה לו גם החלמה מהירה מפצעים.
דת'סטרוק (סלייד וילסון) – נבל-על בעל ריפוי עצמי מוגבר.
אקוומן (ארתור קורי) – גיבור-על ימי, בין יכולותיו ריפוי עצמי מוגבר.
קילר קרוק (ויילון ג'ונס) – נבל-על שסובל מאטביזם ומוטציה שגורמת לו להיראות כמו אדם-תנין עם פיזיולוגיה על-אנושית מוגברת, כולל ריפוי עצמי מוגבר.
ספון (Spawn) – אנטי-גיבור אל-מת בעל יכולת ריפוי עצמי מוגבר.
צבי הנינג'ה (לאונרדו, דונטלו, רפאל, מיכלאנג'לו) – בחלק מהגרסאות הם בעלי ריפוי עצמי מוגבר כחלק מהמוטציה שלהם.
באראקה – המוטאנט הטארקטאני באראקה מזיכיון משחקי הלחימה "מורטל קומבט" הוא בעל פיזיולוגיה על-אנושית שמעניקה לו כוח פיזי, עמידות וחוסן מוגברים כמו גם ריפוי עצמי מוגבר.
בני גזע הנאמקים, חייזרים ירוקי-עור החיים בכוכב הלכת נאמק, ידועים ביכולתם להצמיח מחדש את גפיהם.
יכולת זו הופיעה לראשונה במאנגה כאשר פיקורו (פיקורו ג'וניור), הנאמקי הראשון שמופיע במאנגה, תולש את ידו הפצועה שנפגעה במהלך הקרב נגד סון גוקו ומצמיח אותה מחדש.
סֶל, צורת חיים סינתטית שמורכבת מה-DNA של הלוחמים הגדולים ביותר בכדור הארץ, וביניהם פיקורו, מציג אף הוא יכולת ריפוי עצמי זהה לזו של הנאמקים ואף טובה יותר.
סל יכול להצמיח מחדש לא רק גפיים שנפגעו או נכרתו, אלא גם את זנבו, מחצית גופו הימנית, פלג גופו העליון, ובמקרים קיצוניים אפילו את כל גופו - כל עוד תא בודד מגופו עדיין נשאר בחיים.
מאג'ין בו - יכולת הריפוי העצמי של מאג'ין בו, שהוא שד מיסטי (מאג'ין), עולה אפילו על זו של סל.
מאג'ין בו יכול להצמיח מחדש בקלות רבה כל חלק מגופו שנפגע או שנכרת, ואף לחדש את עצמו לחלוטין אם פוצץ לחתיכות קטנות.
אלוקארד (הרוזן דרקולה) - בהיותו ערפד, יכול אלוקארד לרפא את פציעותיו ולהצמיח מחדש את איברי גופו, והוא מרבה לנצל יכולת זו כחלק מהלוחמה הפסיכולוגית שהוא מנהל נגד אויביו; הוא נותן לאויביו לפצוע אותו, בטרם חושף את סודו ונרפא מפציעותיו לנגד עיניהם.
סראס ויקטוריה - לאחר שהפכה לערפדה, היא מקבלת גם כן כוחות ריפוי עצמי, אך בתחילה כוחותיה אינם כה מפותחים כשל אלוקארד.
C.C / C.2 - נערה מסתורית עם שיער ירוק, שיכולה לרפא את עצמה - גם מפציעות קטלניות, למשל ירייה בראש או בחזה.
היכולת המיוחדת שלה עניינה את האימפריה הבריטית, שביצעה בה ניסויים מדעיים אכזריים.
ריפיטר הוא שעון בו מורכב במנגנון מכני מורכב במיוחד המאפשר השמעת צליל בזמנים קבועים ועל פי דרישה, השליטה של המשתמש במנגנון נעשית על ידי לחיצת כפתור או הפעלת מנוף.
מנגנון מורכב זה, הנחשב לעיתים קרובות לאחד המאתגרים ביותר לתכנון ולבנייה, מאפשר למשתמש לדעת את השעה בחושך או ללא צורך בהתבוננות חזותית בלוח השעון.
ריפיטרים בדרך כלל מצלצלים כאות לשעה עגולה, לאחר מכן מסמן את הרבעים, ולעיתים קרובות גם את הדקות, באמצעות סדרת פעמונים ופטישים זעירים.
הצורך בדרך לדעת את השעה בחושך היה כוח מניע משמעותי מאחורי פיתוח הריפיטרים.
לפני שתאורה מלאכותית הייתה בשימוש נרחב הן במרחב הציבורי ואפילו ב ד' אמות, קריאת השעה במהלך הלילה הייתה אתגר ניכר.
שעונים מוקדמים, על אף יכולתם להציג את השעה באופן חזותי, היו חסרי תועלת בחושך.
אף על פי שהריפיטר אינו הכרח פרקטי בעידן המודרני, הוא ממשיך להיות מוערך כאחד המנגנונים המורכבים ביותר בעולם השעונים המכניים.
הוא מייצג את שיא האומנות, ההנדסה והמסורת ההורולוגית.
ריפיטרים נחשבים לעיתים קרובות ליצירות אמנות מכניות.
העיצוב של קווייר, שאפשר לשעון להקיש את השעה ואת רבע השעה בלחיצת תליון, התגלה כמעשי ומוצלח יותר מבחינה מסחרית.
ריפיטרים מוקדמים אלו שולבו בעיקר בשעוני כיס ונחשבו לפריטי יוקרה בשל מורכבותם והמיומנות הנדרשת לייצורם.
לאורך המאה ה-18 נמשך תהליך השכלול של טכנולוגיית הריפיטר, במיוחד בצרפת ובשווייץ, שהפכו למרכזי חדשנות של תעשיית השעונים.
שעוני "ריפיטר דקות" המסוגל להקיש את השעות, הרבעים והדקות, סימן קפיצת מדרגה משמעותית.
אף שזהותו של הממציא של מנגנון משוכלל זה לא ברורה לחלוטין והוא ככל הנראה סיכום המאמצים של מספר שענים, עיקר הקרדיט מיוחס לאברהם-לואי ברגה אחד מההורולוגים המשפיעים ביותר בהיסטוריה של התעשייה.
הוא הציג חידושים מרכזיים כמו "קפיץ הגונג" , גונג עגול שאפשר מנגנון דק יותר וצליל ברור ומהדהד יותר בהשוואה לפעמונים ששימשו בריפיטרים מוקדמים.
שכלול נוסף היה מנגנון גרנד סונרי ופטיט סונרי : מנגנוני הקשה מתקדמים אלה מקישים באופן אוטומטי את השעות והרבעים (גרנד סונרי) או רק את השעות (פטיט סונרי) בעת מעברן בנוסף להקשה על פי דרישה.
זה הוסיף שכבה נוספת של מורכבות ופונקציונליות.
לאורך המאות ה-18 וה-19, שענים התנסו בחומרים שונים עבור גונגים ובעיצובי מארזים כדי לייעל את איכות האקוסטיקה של הצלצול.
המטרה תמיד הייתה צליל ברור, מלודי וחזק מספיק.
מחוון כפתור לחיצה: ממוקם בצד מארז השעון, מופעל על ידי המשתמש כדי להתחיל את רצף הצלצולים.
הוא בדרך כלל מותח קפיץ קטן שמפעיל את מנגנון הריפיטר.
מערכת מתלה וחלזון (Rack and Snail System), זהו לב ליבו של מנגנון ההקשה.
חלזונות (Snails) הם רכיבים דמויי בורג, שלכל אחד מהם פרופיל מדורג.
ישנם חלזונות נפרדים לשעות, רבעים ודקות, כאשר כל אחד מהם מתאים לחלוקות הזמן.
מתלים (Racks) הם מנופים משוננים הנצמדים לחלזונות וקובעים את מספר ההקשות.
פטישים (Hammers): פטישים קטנים ומאוזנים במדויק מקישים על הפעמונים הידועים גם כגונג.
בדרך כלל ישנם שני פטישים או יותר, המפיקים צלילים שונים לשעות, רבעים ודקות.
גונג (Gongs) הם חוטי פלדה דקים ומחושלים או סלילים, בדרך כלל מלופפים סביב המנגנון, המפיקים את הצליל כשהם הפטישים מקישם עליהם.
אורכים ועוביים שונים של גונגים מפיקים תווים נפרדים.
רגולטור/גלגל תנופה (Regulator/Flywheel) רכיב זה שולט במהירות רצף ההקשה, ומבטיח שהצלצולים ינוגנו בקצב עקבי ונעים.
וסת שקט (Silent Governor) זהו רכיב המאפיין ריפיטרים מודרניים המשלבים לעיתים קרובות וסת שקט, המשתמש בכוח צנטריפטלי כדי לווסת את מהירות הצלצול, ומחליף רגולטורים ישנים יותר המבוססים על חיכוך.
ריפיטרים מסווגים על בסיס דיוק השעה שהם מצלצלים ומורכבות מנגנוני ההקשה שלהם.
ריפיטר רבעים (Quarter Repeater) זהו הסוג הסוג הפשוט ביותר של ריפיטר.
הוא מקיש את השעות ולאחר מכן את רבע השעה הקרוב ביותר.
דוגמה: בשעה 2:48, ריפיטר רבעים יקיש פעמיים לשעה ושלושה צלצולים כפולים עבור שלושת הרבעים (המייצגים 2:45).
הוא אינו מצלצל את הדקות הבודדות.
ריפיטר חצאי רבעים (Half-Quarter Repeater) ריפיטר זה נפוץ פחות מריפיטר רבעים או ריפיטר דקות.
הוא מקיש את השעות, לאחר מכן את הרבעים, ולאחר מכן את חצאי הרבעים (מרווחים של 7.5 דקות).
דוגמה: בשעה 2:07, הוא יקיש פעמיים לשעה וצלצול אחד לחצי הרבע לאחר השעה.
ריפיטר חמש דקות (Five-Minute Repeater) מקיש את השעות, ולאחר מכן את מרווחי חמש הדקות שחלפו לאחר השעה האחרונה.
דוגמה: בשעה 2:18, הוא יקיש פעמיים לשעה ושלושה צלצולים עבור שלושת מרווחי חמש הדקות (15 דקות לאחר השעה).
ריפיטר דקות (Minute Repeater) ריפיטר זה הוא הסוג הנפוץ והמבוקש ביותר של ריפיטר.
הוא מקיש את השעות, הרבעים, ולאחר מכן את הדקות הבודדות לאחר הרבע האחרון.
זה דורש את המנגנון המורכב ביותר.
דוגמה: בשעה 2:48, הוא יקיש פעמיים לשעה, שלושה צלצולים כפולים עבור שלושת הרבעים (45 דקות), ולאחר מכן שלושה צלצולים יחידים עבור שלוש הדקות הנותרות.
ריפיטר עשרוני (Decimal Repeater) זו וריאציה נדירה ומודרנית יותר המקישה את השעות, לאחר מכן קבוצות של עשר דקות, ולאחר מכן דקות בודדות.
היא נמנעת מצלצולי רבע השעה, מה שהופך אותה לאינטואיטיבית יותר עבור חלק מהמשתמשים.
דוגמה: בשעה 2:48, הוא יקיש פעמיים לשעה, ארבעה צלצולים עבור ארבע עשרות הדקות (40 דקות), ולאחר מכן שמונה צלצולים עבור שמונה הדקות הבודדות.
גרנד סונרי (Grande Sonnerie) מנגנון הקשה אוטומטי שאינו ריפיטר במובן הקלאסי של הפעלה על פי דרישה, אך קשור אליו בקשר הדוק.
שעון גרנד סונרי מצלצל באופן אוטומטי את השעות בכל שעה מלאה ואת השעות והרבעים בכל רבע שעה (ללא צורך בלחיצת כפתור).
לרוב, שעונים אלו משלבים גם פונקציית ריפיטר דקות, המאפשרת להפעיל את הצלצול על פי דרישה.
זהו אחד המגגנונים המורכבים ביותר בהורולוגיה.
פטיט סונרי (Petite Sonnerie) בדומה לגרנד סונרי, זהו מנגנון הקשה אוטומטי.
שעון פטיט סונרי מצלצל את השעות בכל שעה מלאה הוא אינו מצלצל את הרבעים.
גם כאן, לרוב משולבת פונקציית ריפיטר דקות.
כאשר המשתמש רוצה לקבל חווי קולי של השעה, הוא מפעיל את המחוון או כפתור הלחיצה, המחוון מותח קפיץ, ומספק את האנרגיה למנגנון ההקשה.
סדרת מנופים וחיישנים מיכניים קוראים את השעה הנוכחית ממיקום מחוגי השעון או מערכת הגלגלים.
חיישנים אלה יורדים על חלזונות השעות, הרבעים והדקות המתאימים.
העומק שאליו החיישנים יורדים על החלזונות קובע את מיקום המנופים המשוננים ה"מתלים".
ככל שהמתלים יורדים, הם משחררים פטישים המקישים על הגונגים, ומפיקים את הצלצולים הנשמעים.
כאשר לכל יחידת זמן סדר צלילים ייחודי.
השעות בדרך כלל נשמעות בצליל נמוך מספר הצלילים מיצג את השעה.
רבעי שעה מיוצגים כצלצול כפול על שני גונגים בעלי גובה צליל שונה.
הקשה אחת לרבע הראשון, שתיים לחצי השעה, ושלוש לשלושת הרבעים.
דקות מיוצגות על ידי צליל גבוה ומספר ההקשות מתאים לדקות הנותרות לאחר הרבע האחרון.
ריץ' קידס מבוורלי הילס או #ריץ' קידס מבוורלי הילס היא סדרת ריאלטי אמריקנית שהופיעה לראשונה ב-19 בינואר 2014 ב.
הסדרה מתמקדת בהצגת חייהם של בני נוער, ילדים להורים מיליונרים-מיליארדים בירושה, לראווה.
התוכנית הועלתה לשידור ב-19 בינואר 2014. בכיכובם של דורותי וואנג, מורגן סטיוארט, רוקסי סוולטי, ברנדן פיצפטריק, ג'וני דרובל, איי ג'ונסון.
ב-26 במרץ 2014 הוכרז כי התוכנית תזכה לעונה שנייה, אשר הוצגה ב-3 באוגוסט 2014, לעונה זו הצטרפה ביאנקה אספדה, באותה השנה הוכרז כי איי ג'יי ג'ונסון יקבל תוכנית משלו בשם EJNYC.
בחודש דצמבר 2015, הוכרז כי חידשה את המופע לעונה רביעית שהוצגה ב-1 במאי 2016. במהלך העונה השלישית הציע ברנדן פיצפטריק הצעת נישואים למורגן סטיוארט, הנישואים התקיימו במהלך העונה הרביעית.
לאור חילוקי דעות עם יתר משתתפי התוכני בשנת 2016, הוכרז גם רוקסי סוולטי פורשת מהסדרה.
בשנת 2016, הוכרז כי ביאנקה אספדה תצטרף לתוכנית.
ב-3 בנובמבר 2016 הוכרז כי שידורי המופע לא ישנו.
כמו כן הוכרז כי דורותי וואנג תככב בעונה השנייה רווקים מפורסמים.
ריץ-קרלטון היא שם מותג של רשת בתי מלון אמריקנית בפריסה בינלאומית.
הרשת מפעילה 101 מלונות ואתרי נופש יוקרתיים ב-30 מדינות וטריטוריות ובהם 27,650 חדרים.
החברה הוקמה בשנת 1983, אז מכרו הבעלים הקודמים את שם המותג ריץ-קרלטון.
החברה היא חברה בת של רשת המלונות האמריקאית מריוט אינטרנשיונל והמטה שלה ממוקם בצ'אבי צ'ייס, מרילנד.
ההיסטוריה של ריץ-קרלטון התחילה על ידי המלונאי השווייצרי סזאר ריץ, שהיה ידוע בתעשיית המלונאות כ-"king of hoteliers and hotelier to kings", והגדיר מחדש את המושג אירוח יוקרתי באירופה כשניהל את מלון "ריץ" בפריס ומלון קרלטון בלונדון.
בין היתר, הוא והשף אוגוסט אסקופייה, פתחו את מסעדות la carte המכונות "ריץ-קרלטון".
המסעדות פעלו בספינות וחדלו לפעול בשנת 1914 עם פרוץ מלחמת העולם הראשונה.
ריץ נפטר בשנת 1918, ואשתו מארי המשיכה במסורת של פתיחת מלונות על שמו.
חברת ההשקעות ריץ-קרלטון הוקמה על ידי אלברט קלר, שקנה את השם ואת הזכיינות בארצות הברית.
מלון ריץ-קרלטון הראשון בארצות הברית נפתח בעיר ניו יורק בשנת 1911, ברחוב 46 פינת שדרת מדיסון.
לאחר מכן התרחבה הרשת לפילדלפיה, לאטלנטיק סיטי ומונטריאול בקנדה.
המלון בפילדלפיה הוסב לבניין משרדים לאחר מספר שנים בלבד של פעילות, והמלון באטלנטיק סיטי נמכר למלונות Schine בסוף שנות הארבעים ובהמשך לחברת המלונות שרתון בשנת 1959. המלון בניו יורק נהרס בשנת 1951 ונשאר רק המלון בבוסטון.
החברה צמחה מאוד בראשות הנשיא ומנהל התפעול שלה הורסט שולזה.
הוא טבע את המוטו הידוע של לקוחות / עובדים במרכז, "We are Ladies and Gentlemen Serving Ladies and Gentlemen", כמו גם ערכי שירות עליהם עובדי Ritz-Carlton מקפידים עד היום.
תחת הנהגתו המלונות זכו בשני פרסי איכות לאומיים של Malcolm Baldrige National Quality Awards, וצמחו מארבעה לארבעים אתרים בארצות הברית.
בשנת 1995 רכש תאגיד המלונאות הבינלאומי מריוט אינטרנשיונל נתח של 49% בחברת המלונות ריץ-קרלטון, בשנת 1998 רכשו נתח נוסף של 50% בחברה, מה שהעניק לה 99% בעלות על החברה.
שולזה ומנהלים נוספים, עזבו על מנת להקים את קבוצת המלונות West Paces, שקיבלה את שם המותג הראשי שלה, מלונות Capella.
חברת המלונות ריץ-קרלטון שיתפה פעולה עם מותג היוקרה האיטלקי בולגארי בשנת 2001 להפעלת רשת מלונות בבעלות ומופעלת תחת המותג BVLGARI.
לחברה כיום הסכמי שיווק עם Bulgari Hotels & Resorts.
המלון שוכן ב-17 הקומות העליונות של בניין בגובה 484 מטר.
בשנת 2018 הודיעה ריץ-קרלטון כי תיכנס לשוק הקרוז.
בשנת 2019 הושק הריץ-קרלטון הראשון ממספנה ספרדית.
זרוע השייט של ריץ-קרלטון תוכננה להתחיל את פעילותה בשנת 2020 תחת המותג "Ritz-Carlton Yacht Collection".
לרשת מלון אחד בישראל, ריץ קרלטון בהרצליה פיתוח.
בנובמבר 2021, מכרו עדי ועירית שטראוס את חלקם במלון תמורת 150 מיליון שקל, לאשת העסקים הקנדית קיילן שרמן, ו-50% מהמלון נשאר בבעלות קבוצת תדהר.
ריצ'רד דין מקורמיק הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת ג'ורג'יה.
מקורמיק, חבר המפלגה הרפובליקנית, מייצג מחוז זה מאז השבעתו לתפקיד בינואר 2023.
מקורמיק נולד בלאס וגאס ב-1968, וסיים את לימודיו בבית הספר התיכון הקתולי המרכזי בפורטלנד שבאורגון בשנת 1986. ב-1990 השלים לימודי תואר ראשון באוניברסיטת המדינה של אורגון, וב-1999 קיבל תואר שני במנהל עסקים מאוניברסיטת נשיונל שבסן דייגו בקליפורניה.
בשנת 2010 השלים לימודי רפואה בבית הספר מורהאוס לרפואה השוכן באטלנטה.
הוא שירת בחיל הנחתים של ארצות הברית ובצי ארצות הברית במשך למעלה מעשרים שנה.
בחיל הנחתים היה טייס מסוקים ובחיל הים הגיע לדרגת קומנדר.
בהכשרתו הוא רופא חירום ועובד במרכז הרפואי גווינט שבעיר לורנסוויל בג'ורג'יה.
בבחירות 2020 התמודד מקורמיק לבית הנבחרים של ארצות הברית במחוז הקונגרס השביעי של ג'ורג'יה.
נציג המחוז המכהן, רוב וודול , פרש באותן בחירות מהקונגרס.
מקורמיק זכה בבחירות המקדימות במועמדות המפלגה הרפובליקנית עם למעלה מ-50% מהקולות.
עם זאת, בבחירות הכלליות הפסיד לקרולין בורדו, מועמדת המפלגה הדמוקרטית.
בעקבות חלוקה מחדש של מחוזות הבחירה בג'ורג'יה עקב מפקד האוכלוסין של ארצות הברית ב-2020, הכריז מקורמיק על התמודדותו לבית הנבחרים האמריקאי במחוז הקונגרס השישי של ג'ורג'יה שהפעם היה בבחירות 2022 הרבה יותר רפובליקני מבעבר.
מקורמיק וג'ייק אוונס העפילו לסיבוב השני בבחירות המקדימות של המפלגה הרפובליקנית, בו גבר מקורמיק על אוונס.
בבחירות הכלליות ב-8 בנובמבר 2022 ניצח את בוב כריסטיאן הדמוקרטי, והושבע לתפקידו בראשית ינואר 2023.
שלושת הבנים של מקורמיק הם מנישואיו הראשונים.
אשתו השנייה של מקורמיק, ד"ר דברה מילר, היא אונקולוגית.
הם נפרדו ב-2024 לאחר שנחשפה פרשת האהבים של מקורמיק עם עמיתתו הרפובליקנית בת' ואן דוין מטקסס.
ריץ' פול הוא יזם וסוכן ספורטאים אמריקאי.
מייסד "Klutch Sports Group" והסוכן של כוכב ה-NBA לברון ג'יימס.
פול גדל בדירה קטנה מעל החנות של אביו, בקליבלנד, ארצות הברית.
למד בבית הספר תיכון "בנדיקטין" שבאוהיו.
בשנת 1999 אביו נפטר מסרטן.
לאחר שסיים את לימודיו בתיכון, פול למד מהבעלים של מותג הבגדים "Distant replays", אנדי היימן, על מכירת חולצות וינטג'.
הוא היה קונה חולצות מאטלנטה ומוכר אותן מהחנות שלו בקליבלנד.
בשנת 2002 הוא פגש את לברון ג'יימס בנמל תעופה, שם התרשם ג'יימס מהחולצה של שחקן הפוטבול וורן מון.
השניים החליפו מידע ויצרו קשר, ועד מהרה פול מכר לג'יימס חולצה של מג'יק ג'ונסון וחולצת לוס אנג'לס ראמס.
בעקבות דראפט ה-NBA של 2003, הצטרף פול לג'יימס כחלק מהמעגל שלו, יחד עם חברי הילדות של ג'יימס (מאווריק קרטר ורנדי מימס).מאוחר יותר התחילו לעבוד תחת ליאון רוז, שניהל משא ומתן על הארכתו של ג'יימס עם הקאבלירס ב-2006.
בשנת 2012 עזב פול יחד עם ג'יימס את רוז ואת חברת "CAA" כדי להקים סוכנות משלו (Klutch Sports Group).
בשנת 2013, פול גייס את הסוכן והעורך דין הוותיק מארק טרמיני, כדי לנהל את המשא ומתן על חוזה ה-NBA עבור קלוץ' (KLUTCH sports group).
עם סיום כהונתו של טרמיני בקלוץ' ב-2020, לקלוץ' ספורטס הייתה קבוצה של 25 לקוחות, וטרמיני הוביל משא ומתן על חוזי NBA בשווי של למעלה ממיליארד דולר עבור הלקוחות האמורים.
מאוחר יותר באותה שנה, חברת "United Talent Agency" ביצעה השקעה אסטרטגית ב"KLUTCH sports group", וביקשה מפול לנהל את יחידת הספורט שלה, שם הרחיב את לקוחות היחידה מ-4 ל-23 לקוחות.
בשנת 2020 הוא קיבל תפקיד בדירקטוריון.
בשנת 2020 השיק פול את "שיחות קלוץ" כדי לעודד אוריינות פיננסית בקרב בני צעירים.
בשנת 2021 נכנס פול למערכת יחסים עם הזמרת והיוצרת הבריטית אדל.
הוא נכלל ב-"Ebony power 100 list - 2020", ובמקום הרביעי ברשימת פורבס של "סוכני הספורט החזקים בעולם".
ריץ' פול משכתב את ספר החוקים
החבר של אדל מדבר להיות אבא אחר
נארלנס תובע את ריץ' פול
מדוע ריץ' פול יהיה הבעלים של הקיץ ב-NBA
לברון ג'יימס עוזב את CAA, חבר ילדות ייצג אותו
מאמר: ריץ' פול על ההגבלות החדשות של ה-NCAA על סוכני שחקנים
הסוכן של לברון ג'יימס, ריץ' פול, פותח חטיבת ספורט בחברה הוליוודית
ריצ'ארד וסוד הספרים האבודים הוא סרט הנפשה אמריקאי שיצא ב-23 בנובמבר 1994.
ריצ'רד טיילר הוא ילד בן 10 אשר פוחד מכל דבר.
הוריו התומכים ניסו לעזור לו אך ללא הצלחה.
יום אחד ריצ'רד נשלח לקנות קופסת מסמרים בשביל בית העץ.
אולם ריצ'רד נתקל בסערת גשמים ולקח מקלט בספריה.
שם הוא פוגש את מר דיואי, ספרן אשר חושב שריצ'רד מחפש ספר מיוחד מאוד ונותן לו כרטיס מנוי לספריה.
כאשר מחפש טלפון ציבורי, מוצא ריצ'רד רוטונדה אשר מצוירת עליה כל מיני גיבורי סיפורים.
הוא מחליק מטיפות מי הגשם ונופל.
כאשר קם ריצ'רד מגלה שהתמונות מטפטפות והן מובילות אותו אל הציורים.
שם הוא פוגש את הספרן, שומר הספרים והמילים הכתובות.
ריצ'רד שואל אותו מה הכיוון ליציאה והספרן שולח אותו לאזור דמיוני ואומר לו שכדי למצוא את דרכו הביתה, הוא יצטרך לעבור שלושה עולמות: אימה, הרפתקה ודמיון.
בדרך ריצ'רד מתחבר עם שלושה ספרים מדברים: הרפתקן, ספר הרפתקאות דמוי פיראט, פנטזיה, ספר פנטזיה דמוי פיה אכפתית ואימים, ספר אימה פחדן.
השלושה הסכימו להתלוות אל ריצ'רד בתנאי שייקח אותם איתו בהשאלה.
ביחד הם פוגשים דמויות מסיפורים קלאסיים, בעולם האימה הם פוגשים את ד"ר ג'קיל אשר הופך למר הייד, מתגברים עליו ועוברים לעולם ההרפתקה, שם הם פוגשים את רב החובל אחאב ואת הלוויתן מובי דיק.
ריצ'רד נחטף אל ההיספניולה ופוגש שם את לונג ג'ון סילבר.
הפיראטים הגיעו לאי המטמון וגילו שיש שם רק מטבע זהב אחד.
ובעזרתם של פנטזיה ואימים הפיראטים הובסו.
סילבר ניסה לשכנע את ריצ'רד לבוא עימו אבל נכנע כאשר ריצ'רד סילק אותו עם החרב.
בעולם הפנטזיה, ריצארד מגלה את סימן היציאה בפסגת ההר.
אולם, דרקון התעורר ועיכב אותם.
ריצ'רד ניסה להילחם בו עם חרב ומגן, אולם הדרקון תפס אותו ובלע אותו.
ריצארד חיפש בספרים פתרון והשתמש באפון הפלא מהספר "ג'ק ואפון הפלא" כדי לצאת מבטנו של הדרקון.
הוא טיפס למעלה עם הספרים אל היציאה.
שם הם נכנסו אל חדר חשוך שם הספרן חיכה להם.
ריצ'רד סיפר לספרן על הסכנות שהם עברו, אולם הספרן הסביר לו שהמסע נועד למצוא את האומץ שנמצא בתוכו ובירך אותו.
ד"ר ג'קיל, רב החובל אחאב, לונג ג'ון סילבר והדרקון הופיעו וברכו את ריצ'רד על אומץ הלב שלו.
הספרן החזיר את ריצ'רד ואת הספרים אל העולם האמיתי.
כאשר ריצ'רד התעורר, הוא מצא את הרפתקן, פנטזיה ואימים לידו בתור ספרים אמיתיים.
מר דיואי מצא אותו ואף על פי שהחוק אומר לקחת שני ספרים בלבד, הרשה לו לקחת את שלושת הספרים "רק הפעם".
ריצ'רד חזר הביתה כילד גיבור ואמיץ, וישן בבית העץ שלו עם הספרים.
מקולי קאלקין - ריצ'רד, ילד ביישן ומבוהל שפוחד מכל דבר, קלקין דיבב את ריצא'רד גם בחלק המונפש של הסרט.
כריסטופר לויד - מר דיואי, הספרן בספריה.
אד בגלי הבן - אלן, אביו של ריצ'רד.
מל האריס - קלייר, אמו של ריצ'רד.
כריסטופר לויד - הספרן, שומר הספרים
וופי גולדברג - פנטזיה, ספר פנטזיה דמוי פיה
פטריק סטיוארט - הרפתקן, ספר הרפתקאות דמוי פיראט
פרנק ולקר - אימים, ספר אימה פחדן
לנרד נימוי - ד"ר ג'קיל ומר הייד
ג'ורג' הירן - רב החובל אחאב
ג'ים קאמינגס - לונג ג'ון סילבר
פיל הארטמן - טום מורגן, אחד מהפיראטים של ההיספניולה
אד גילברט - ג'ורג' מרי, אחד מהפיראטים של ההיספניולה
בי ג'יי וורד - מלכת הלבבות
אלירן עמר - ריצ'רד טיילר
משה בקר - מר דיואי / הספרן
יעל עמית - "פנטזיה" / מלכת הלבבות
שמוליק טנא - דוקטור ג'קיל ומר הייד / ג'ורג' מרי
יובל זמיר - קפטן אחאב / פיראט
רוברט הניג - לונג ג'ון סילבר
אוהד שחר - אלן טיילר / טום מורגן
יעל פרל בקר - קלייר טיילר
ריצ'מונד היא בירת מדינת וירג'יניה, ארצות הברית.
במהלך מלחמת האזרחים האמריקנית שימשה כבירת הקונפדרציה.
ריצ'מונד היא העיר הרביעית המאוכלסת בווירג'יניה ובשנת 2018 אוכלוסייתה מנתה 223,787 תושבים.
ב-1607, המלך ג'יימס הראשון העניק אשרה מלכותית ל"חברת וירג'יניה" לייסד מושבה בצפון אמריקה.